《喜范光伯相过》
宋代·裘万顷

章江东下几湾洄，谁伴臞仙夜探梅。
离别不禁诗社冷，遭逢莫放酒船回。
冰霜满眼岁将换，花柳转头春又来。
安得飞腾九霄外，鞭鸾笞凤日相陪。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。